Շարունակությունը բոլորին է հայտնի: Իսկ հիմա աստիճանաբար քիչ առաջ իշխող եղած կուսակցությունից արտագաղթն է ահագնանում, ինչը ոչ մեկին չի զարմացնում: Դե, բարոյականության բացակայության գրեթե բոլոր դրսևորումները մենք հասցրել ենք շոշափել, բայց բոլոր դեպքերում արտառոց է այսօրինակ աճապարանքը՝ քեզ ծնած ու սնած կուսակցությունից պահ առաջ ճողոպրելու: Սրա թիվ 1 պատճառը հենց նույն կուսակցության «ճաշակն» է, որով ընտրվել են իր ընտրյալները: Արժանապատվության մայրուղի երբեք չտեսած «նկուղաբնակի» սահմանափակ միտքն ու ուրիշի գրպանները տնտղելու սովոր ձեռքը մի ուղղությամբ են աշխատում՝ գռփել, խաբել ու նվաստացնել: Որովհետև հենց իրե՛նց հետ այդպես են վարվել թողտվության տերերը: Կյանքով ապացուցված իրողություն է՝ քծնելու ունակ, ստորաքարշությամբ առաջ գնացած տերերը նույն քծնանքն ու ստորաքարշությունն են պարտադրում: